**Neamul ăsta**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Neamul ăsta

...

Vă trebuie urechi să ne-auziți tăcerea,

Vă trebuie știință să ne aflați chemarea,

Vă trebuie un suflet să ne simțiți durerea,

Voi ați ucis speranța, voi ați ucis visarea!

...

Ne-ați transformat țara într-o colonie,

Intrate-n mâna voastră destinele se sfarmă,

N-auziți cum țara ne strigă și ne cheamă

Nu știți că-n fiecare din noi e-o Românie!

...

Sunteți slujbașii beznei, malefică, ocultă,

Nici strop de sânge-n voi nu mai e românesc,

Sunteți șarlatanii ce-atunci când ne vorbesc,

Prin fiece cuvânt, de fapt ei ne insultă!

...

Dar de câte-a îndurat neamul ăsta-i greu,

Și-i scris în Cartea Vieții cu litere de aur,

Noi vă vom birui ca Gheorghe pe balaur,

Că neamul ăsta-L are în el pe Dumnezeu!